**CONCURSUL NAŢIONAL DE FIZICĂ „EVRIKA”**

**DESTINAT ELEVILOR DIN CLASELE VII – XII**

În perioada 20 – 22 martie 2015, va avea loc la Brăila, **a XXV –a** ediţie a **Concursului Naţional de Fizică „Evrika” destinat elevilor din clasele a VII –a, a XII –a**, desfăşurat în conformitate cu Metodologia cadru de organizare şi desfăşurare a competiţiilor şcolare aprobată cu OM nr.3035/10.01.2012 şi cu Regulamentul specific de organizare şi desfăşurare a concursului naţional de fizică „Evrika”, cu nr.32598/06.03.2012.

**Pentru buna desfăşurare a concursului vă facem următoarele precizări:**

Programul concursului:

* Vineri, 20 martie 2015 – sosirea delegaţiilor şi festivitatea de deschidere;
* Sâmbătă, 21 martie 2015 – desfăşurarea probelor de concurs;
* Duminică, 22 martie 2015 – festivitatea de premiere.

Din judeţul dumneavoastră vor participa câte un elev/clasă şi un profesor însoţitor. Din municipiul Bucureşti participă 4 elevi/clasă şi 2 profesori însoţitori. Membrii comisiei centrale care redactează subiectele, precum şi membrii secretariatului vor fi prezenţi la Brăila în data de 19 martie 2015, ora 19:00.

Datele referitoare la participarea delegaţiei vor fi transmise în conformitate cu procedura din regulamentul specific al competiţiei până pe data de 19 martie 2015. Conform legislaţiei în vigoare cheltuielile vor fi suportate astfel:

* Pentru elevi şi profesorii însoţitori, cheltuielile de transport vor fi suportate de către I.S.J. de unde aceştia provin, iar cheltuielile pentru masa şi cazare de către organizatori, în conformitate cu calendarul competiţional.
* Pentru profesorii care provin din învăţământul preuniversitar – membri ai Comisiei centrale de organizare şi evaluare, cheltuielile de cazare de maximum 110 lei/zi , transport şi diurnă vor fi suportate de I.S.J. de unde aceştia provin.
* Pentru profesorii universitari – membri ai Comisiei centrale, toate cheltuielile vor fi suportate de către I.S.J. Brăila.

**Director General,**

**Mihaela Tania Irimia Director,**

**Monica Cristina Anisie**

**Inspector General**

**Sorin Trocaru**